Vo februári 2019 sa konala na TU vo Zvolene robotická súťaž Robohranie 2019. Úlohou stredoškolákov bolo zostaviť a naprogramovať robotov pre Sumo. Do súťaže pre stredoškolákov a vysokoškolákov sa prihlásilo 13 tímov. 1. miesto získal tím našej školy (Larimores).
Členovia tímu boli Adrián Szacsko a Nikolas Molnár.
Erasmus+ program – Gifted Students / Happy Childrens
Aj stredoškoláci niekedy potrebujú pár dní "extra študijného voľna". A tak ich aj pár vybraných, v rôznych smeroch nadaných študentov našej školy dostalo. V októbri dostalo 6 z nás možnosť, zúčastniť sa jedného z projektov Erasmus+ KA2, ,,Transformers school". V nádhernom meste v srdci Rumunska, Pitesti, sme strávili 1 mimoriadny týždeň, spolu so študentmi z Maďarska a Rumunska, ktorý nám dal mnoho zážitkov a priateľov na celý život.
O zaujímavý program sme mali každý deň postarané. Či už to boli aktivity a hry pripravené rumunskými študentmi, ktoré nám pomohli, lepšie sa navzájom spoznať a spriateliť, alebo taktiež nimi pripravené prednášky na rôzne témy ako napríklad dejiny vesmíru či štruktúra DNA a ochorenia spôsobené jej poškodením. No ani my sme nezostali pasívni. Predviedli sme im počítačový softvér na simuláciu fyzikálnych javov, a taktiež Jomili cubes, ktorých úlohou je rozvíjať kreatívne videnie, pri vytváraní rôznych obrazov z čierno-bielych kociek.
Dňa 1-ho decembra 2018 sa trojčlenné družstvo našej školy zúčastnilo súťaže v programovaní menom Vadász Dénes, ktorú organizovala Fakulta informatiky Miškolckej univerzity pre kategóriu "Stredná škola 9-12". Naše družstvo "Lil Team" v zložení Péter Lukács, Miklós Soós a Zoltán Simon sa dostalo medzi 10 najlepších družstiev. Pripravoval ich RNDr. Róbert Tomolya, PhD.
V novembri sa konalo regionálne a krajské kolo celoslovenskej súťaže. Tejto súťaže sa zúčastnili aj študenti našej školy. Karcagová Emese v kategórii jednotlivcov regionálneho kola dosiahla 1. miesto a v krajskom kole 4. miesto. Jozef Lašák tiež v kategórii jednotlivcov v regionálnom kole dosiahol 2. miesto a v krajskom kole 3. miesto. Tým sa kvalifikoval do celoslovenského kola, ktoré sa uskutoční 18-ho decembra v Topoľčanoch. V súťaži družstiev sa gymnazisti podieľali aj na získaní 1. miesta v regionálnom kole a 2. miesta v krajskom kole, na základe čoho majú oprávnenie zúčastniť sa celoslovenského kola. K dosiahnutým výsledkom gratulujeme a prajeme veľa úspechov v celoslovenskom kole šachového turnaja.
Aj v tomto roku sme navštívili malebný poľský Krakov. Študenti druhého ročníka mali záujem o toto mesto. Trojdňová exkurzia zahŕňala prehliadku koncentračného tábora v Oswieczime, kráľovského mesta Krakov. Pozreli sme Kazimírz, bývalú židovskú mestskú časť. Navštívili sme synagógu Templ a Jagelovskú univerzitu. Pokochali sme sa v krásach vianočných trhov. Organizátorkou exkurzie bola p. profesorka Agnesa Kovácsová. Sprevádzala ju aj p. profesorka Alžbeta Labodová.
Operný spevák László Haramza, veľvyslanec opery, dňa 28-ho novembra mal prednášku s premietaním pre žiakov Gymnázia vo Fiľakove s cieľom popularizovať operu. Nakoľko gymnázium sa snaží u žiakov vyvolať záujem vo viacerých oblastiach kultúry, organizovalo netradičnú hodinu, témou ktorej bola známa opera Ferenca Erkela, László Hunyadi. Väčšina zúčastnených žiakov pravdepodobne málo alebo vôbec nebola ešte v opere, preto so záujmom čakali stretnutie s Lászlóm Haramzom, veľvyslancom opery.
Dvojdňové spoločne organizované podujatie Gymnázia so ZŠ Radzovce sa konalo v znamení vedy a techniky. Prvý deň sa mohli zoznámiť žiaci s prednáškou a činnosťou krúžku Robotika. Ďalší deň sa konal v znamení spolupráce v našich priestoroch, kde sa malí záujemcovia mohli zapojiť do programovania MicroBitu.
Naši študenti sa zúčastnili prednášok, ktoré organizovali debrecínsky National Instruments a Agóra Vedecké centrum. Témou prednášky bolo predstaviť nový priemysel a taktiež vyzdvihnúť úlohu robotov v závodoch budúcnosti. Ďalšia prednáška predstavila možnosti vzdelávania na medzinárodných školách. Tretia prednáška nás zaviedla do zaujímavého sveta chémie, svojimi pokusmi sa stala veľmi zaujímavou. V rámci programu sme mali možnosť zapojiť sa do astronomických pokusov, a taktiež sme sa mohli pokochať v palmovej časti botanickej záhrady. Zážitkom bolo pre nás vidieť hlavnú budovu univerzity v Debrecíne. So záujmom očakávame termín ďalších prednášok.
Záujemcovia o matematiku, fyziku a informatiku si opäť mohli zmerať sily v rámci X. výročia súťaže Prírodovedný Triatlon. Fiľakovské gymnázium súperilo dvomi družstvami. Družstvo LiTeam dosiahlo 3.miesto v súťaži. Súťažiaci získali nielen tričká a diplomy, ale aj cenné odborné knihy. Gratulujeme študentom 4.A triedy: Petrovi Lukácsovi, Miklósovi Soósovi a Zoltánovi Simonovi.
Divadelný súbor Apropó prednieslo svoje víťazné dielo v Budapesti v Divadle MU. Podujatie sa konalo 3. novembra. Výhercovia na festivale najlepších, kde boli pozvaní aj divadelníci súboru Apropó, obhájili svoje prvenstvo. Návštevníci mohli pozrieť spracovanie diela Lysistrata podľa Aristophana.
V Balašských Ďarmotách zorganizovali toto podujatie 24-ho októbra.
Pozvali nielen našich študentov, ale aj pedagógov. Matej Póczos, študent 3. ročníka, člen študentskej rady prednášal o činnosti študentskej rady na gymnáziu a p.Zsuzsanna Szvorák rozprávala o minulosti a prítomnosti Fiľakovského gymnázia. Divadelný súbor Apropó svojím vystúpením dojalo obecenstvo.